Lènga greche andiche

'U **greche andiche** jè 'na lènghe ca appartene a 'a famigghie de le lènghe indoeuropèe ca avenève parlate jndr'à Grecie 'mbrà 'u periode arcaiche (cchiù o mene 'mbrà 'u IX sechele n.C. e 'u VI sechele n.C) e 'u periode classeche (cchiù o mene 'mbonde a 'u IV sechele n.C.)

## Storie

Jndr'à Grecie avenève, in origgene, parlate 'u dialette micenèe. Jndr'à 'u II millennie n.C. stu dialette avenìe sostituite da 'u greche andiche; st'urteme, jndr'à l'età alessandrine, devendò 'u greche ellenisteche, definite "koinè" (*κοινή*) o "greche bibbliche"; l'evoluziona soje porte pò a 'u greche bizzandine.

'U greche andiche ha state senza dubbie une de le lènghe cchiù 'mbortande jndr'à storie d'a culture de l'umanitate: ha state 'a lènghe de Omero, de le prime filosofe e de le prime scretture de l'occidende.

Termine d'u greche andiche onne state pigghiate da le Romane jndr'ò lènga latine e cu llore onne arrevate 'nzigne a le sciurne nuèstre. 'A nomenglature binomiale, pure ca ste espresse jndr'à 'u latine, pigghie assaije da 'u vocabolarije d'u greche andiche. 'Nu sbuènne de congette tipece d'a condemboraneità, cumme quidde de democrazie, onne nate jndr'à Grecie andiche e onne arrevate 'nzigne a le sciurne nuèstre.

Cumme 'u greche moderne, ca jè 'n'evoluziona profonne, 'u greche andiche ere 'na lènghe indoeuropèe cu le origgene ca tène ca angore osce a die no se capisce bbuène da addò avènene: le dialette diverse parlate jndr'à Grecie tenèvane 'na radice comune ca le lenguiste onne chiamate protogreche e erane diffuse, apprime d'a migrazione doriche, jndr'à l'arèe balcaneche. Rendraccià 'n'andenate de apprime resulte difficile assaije, pe colpe dìa manganze de le teste scritte, ma pare possibbile dicere ca avesse state presende 'na comunanze strette de radice 'mbrà greche andiche e lènga armene (certe parlane accussì de 'nu proggenitore chiaamte "greche-armene").

Se pò penzà ca 'u proto-greche ave perdute 'a probbie aunità lenguistiche a 'u tiembe de l'invasione doriche, ca successivamende a queste, jndr'à 'nu periode 'mbrà 'u 1200 e 'u 1000 n.C., se ave avute 'u sveluppe de 'nu sbuènne de variande d'u greche andiche, arrecurdate cumme dialette grice. Le prime attestaziune d'u greche andiche iessene atturne a 'u VIII sechele n.C. cu 'u sveluppe de 'nu determinate tipe de alfabbete.

'A perdite de l'aunità lenguistiche porte a 'u sveluppe de diverse varietà de greche, ogne une de le quale avène 'u probbie nome da quidde d'a popolazzione greche addò ere parlate: accussì, 'u dialette doriche avenève parlate da le Dore, l'eoliche da le Eole, 'u ioniche da le Ioni. Ogne dialette tenève le caratteristeche sue, ma tutte erane accusì ca s'assumigghiavane l'une cu l'otre da essere intelleggibbele 'mbrà lore.

Angore osce a die 'u greche andiche avène studiate jndr'à l'Europe jndr'à certe scole secondarie, 'nzieme a 'u latine: esembie sò 'u liceo classeche jndr'à l'Itaglie, l**Humanistisches Gymnasium'' jndr'à [[Germanie]] e le ''grammar schools'' jndr'à 'u [[Regne Aunìte]]. Jndr'à l'Itaglie avène studiate ogn anne da l'8 percende de le alunne de le scole superiore (le iscritte jndr'à le licee classece), 'a quote cchiù ierte 'mbrà le Paise occidendale. 'Nzieme a 'u latine, 'u greche andiche jè materie de studie a l'università, jndr'à 'u corse de studie de lettere classeche.

== Dialette ==




'A lènga greche andiche (jndr'à 'u [[greche moderne]]  jndr'à 'u greche andiche  ) ète 'na lènghe flessive cu 'nu grade ierte assaije de sindeticità, de origgine [[Lènghe indoeuropèe|indoeuropèe]], addò le dialette avenèvane parlate jndr'à l'andica [[Grecie]], jndr'à le [[Isole eggèe|Isole de le'Eggèe]] e jndr'à le [[colonie greche]] sus a le coste d'u [[Mediterranèe oriendale]] e [[Mediterranèe occidendale|occidendale]]. 'U greche andiche ète 'na lènga de 'na 'mbortanze culturale forte assaije, purcé jndr'à jedde avèrene state fatte le prime teste letterarie, filosofece e sciendifece d'a civiltà occidendale.

Jedde ere articolate jndr'à sotte-gruppe lenguistice, chiamate [[dialette grice]], ca erane:

* 'u greche ioniche-attiche, ca tenève:
** 'u [[dialette ioniche]]-[[Dialette attiche|attiche]], parlate jndr'à l'[[Attiche]] ('a reggione de [[Atene]]), jndr'à l'isole eggèe, jndr'à [[Ionie]] microasiatiche, jndr'à le colonie ioniche de oltre a 'u mare;
** l'[[Eubea|Eubeo]]
* 'u [[dialette doriche]], parlate jndr'à 'u [[Peloponnese]] de sud-est, a [[Crete]], jndr'à [[Doride, Asia Minore|Doride]] microasiatiche - 'u doriche ere pò 'a lènga franghe de le colonie italiote d'a [[Magna Grecie]];
* 'u gruppe greche-eoliche:
** 'u [[dialette eoliche]], 'u Tessaliane, parlate jndr'à [[Tessaglie]], jndr'à [[Beozie]], jndr'à le [[Isole Cicladi]] settendrionale e jndr'à l'isole de [[Lasbo]], eppure jndr'à l'[[Eolide]] microasiatiche;
* 'u [[greche nord-occidendale]], parlate jndr'à 'u Peoloponnese de nord-ovest, jndr'à Grecie cendrale, jndr'à l'[[Epiro]] (ma le Grice conzideravane μιξοβάρβαρος, mezza-barbare, 'a lènghe de le reggione periferiche de nord-ovest);
* 'u dialette [[arcade-cipriote]], urteme relitte d'u [[dialette micenèe]], probbie de le discendende de le profughe micenèe scambate da le [[Popole d'u Mare]], parlate jndr'à l'Arcadia e a Cipre;
* 'u [[dialette panfilie]], pure jidde conziderate  da le Grice d'a madre-patrie, parlate sus a le coste d'a [[Panfilie]] e effettivamende condaminate da 'nflusse adstratice de lènghe epicoriche none greche.

Pa grammateche e le particolaritate lenguisteche de ste dialette, se remanne a le vôsce 'ndicate da le collegaminde. 'A grammateche d'a quale amma parlà mò, de le aspette fondamendale, se base soprattutte sus a 'u [[dialette attiche]], parlate a [[Atene]], e ca sa 'mboste da 'u [[V sechele n.C.]] e apprisse cumme lènghe panelleniche, pu fatte ca Atene tenève 'n'eggemonie militare, politeche, economiche e culturale; stu dialette, 'nzieme a 'na combonende [[Dialette ioniche|ioniche]] cchiù o mene forte a seconde de le luèche, devende 'a base pe , 'a ''[[koinè]]'' de età ellenistiche, 'a lènghe franghe d'u Mediterranèe canusciute pure cumme greche comune, greche alessandrine o greche ellenisteche. Jedde non ge coingide totta totte cu 'u dialette attiche pure.

== Fonologgije ==




'A fonetiche greche jè diverse da quedde de le [[lènghe indoeuropèe]] de osce a die.

Le caratteristeche sue sonde:

* 'A nature de l'[[Accendazione d'u greche andiche|accende]], ca jè musecale e none toniche. Stonne ttre accende jndr'à prosodie d'u greche andiche: [[accende acute]], [[Accende grave|grave]] e [[Accende circonflesse|circonflesse]]
* 'A presenze de dittonghe, caratterizzate da 'u 'ngondre de 'na vocale aperte o semi-aperte, longhe o breve (**α ε ο η ω**), cu 'na vocale achiuse breve (**ι υ**)
* 'A condrazione vocaliche, cioé 'a riduzione a 'nu dittonghe o a 'na vocale longhe de le coppie de vocale 'nzeccate ca non ge fanne 'nu dittonghe. Sta condrazione jè sistematiche jndr'à 'u dialette attiche, ca jè condre a 'u [[iate]].
* L'assimilazzione consonantiche

'A [[legge d'u trongheo finale]] dice ca:
* Ce avène accendate 'a penurteme sillabe, queste adda purtà 'nu [[acende acute]] tranne jndr'à 'u case addò se verificane condemboraneamende doje condiziune, cioè 'a penurteme adda essere longhe e l'urteme adda essere corte: jndr'à stu uneche case 'a penurteme adda purtà 'nu accende circonflesse.

Sta legge jè canusciute da le studiuse pure cumme ''Legge Σωτῆρα'' (Sotèra).

Jndr'à l'età medievale e jndr'à 'u prime [[Rinascimende]] dominave 'mbra le [[umaniste]] 'n'otra pronunge, qudde dette ''reuchliniane'' o ''roicliniane'', accussì chiamate purcé l'umaniste [[Johannes Reuchlin]] diceve ca ere valide. Sta letture ere legate a 'a ''pronunge [[Itacisme|itacistiche]]'' accussì dette [[Greche bizzandine|bizzandine]] ma avveramende ere assaije cchiù andiche, accumme iesse da le papire de l'[[età ellenistiche]] e le prime signale de sta evoluzzione d'a fonetiche andiche d'u greche onne state ggià scunnute assaije da 'a realtà fonetiche ca se iacchie sotte a certe riflessiune lenguistiche de le dialoghe de [[Platone]]. 

'A letture itacistiche avenìe 'mbortate jndr'à l'[[Itaglie]] da le 'ndellettuale bizzandine fusciute da 'a conguiste e da 'u sacchegge de [[Costantinopoli]] ([[1453]]) da vanne de le [[Turche]]. Chidde 'ndellettuale ('mbrà le quale stonne 'u felosofe [[Neoplatonisme|neoplatoniche]] [['Mmanuele Crisolora]] e 'u cardenale [[Giuanne Bessarione]]) sckaffarene a 'a letture de le classeche grice l'accende lore e 'a 'nflessione lore. Chidde leggevane  pure le lettere **η** e **υ**, le dittonghe **ει** e **οι**, e pronungiavane  'u dittonghe **αι**; e pò provungiavane  'a lettere υ jndr'à le dittonghe **αυ** e **ευ**, apprime de vocale o consonande sonore, e  apprime de consonande sorde; cumme  avenève lette pure 'a **β**. Ha state 'n'otre granne umaniste, l'olandese [[Erasme da Rotterdam|Desiderie Erasme da Rotterdam]] ca s'ave mise condre a 'a pronunge itacistiche d'u greche andiche. Quiste, studianne le [[figure de suene]] jndr'à le poete comice, soprattutte le [[onomatopee]] scuprì ca 'a pronunge andiche ere diverse da quedde roicliniane: 'u belate d'a pecore jndr'à [[Cratine]], [[commediografe]] ateniese d'u V sechele n.C., ète 'nfatte imitate cu ****, 'u quale denungiave 'u suène vere de le lettere greche ca combonevane sta particolare onomatopèe: none , ma . Pe stu fatte, Erasme scuprì e cercò de repristinà 'a vere pronunge classeche, ca da jidde pigghie 'u nome de ''erasmiane''. 

'A vera pronunge erasmiane, d'a quale le lenguiste onne migliorate 'a recostruzione cu l'aijute de le storece, definenne le carattere d'a pronungia greche classeche vere, d'u [[V sechele n.C.]], jè diverse pe 'nu sbuènne de cose, da 'a pronunge scolasteche convenzionale tagliàne:

* 'a pronunge scolasteche non ge distingue jndr'à 'nu mode sensibbile le vocale breve da chidde longhe, cumme invece avessa essere fatte;
* le conzonande **φ θ χ**, ca normalmende se pronungiane, rispettivamende,  (cumme 'a ''f'' tagliàne de ''fede''),  cumme 'a ''th'' 'nglese de ''third'' (certe pronungiane 'u θ , cumme 'a ''z'' aspre tagliàne de ''spazio''), e  (cumme 'a ''ch'' tedesche de ''Bach'', oppure cumme 'u ''c'' toscane lenite), jndr'à 'u greche classeche erane de le vere e probbie occlusive cumme   , da le quale se distinguevane, purcé seguite da 'n'aspirazzione.
* 'A consonande **ζ*' (zete), ca in età ellenisteche ggià se pronungiave  (cumme 'a *s* intervocaliche tagliàne de *rosa*), jndr'à 'u greche andiche probbie se pronungiave  (e accussì angore a pronungiavane jndr'à 'u V sechele le [[Dialette doriche|parlande dorice]] e [[Dialette eoliche|eolice]], ca scrivevane direttamende σδ). Jndr'à l'età classeche, jndr'à l'[[Attiche]], se accumenzò a pronungià sta lettere cumme  e, da 'a seconda metà d'u IV sechele, . Se adda arrecurdà ca 'a [[Z|zeta]] avenìe 'ndrodotte jndr'à l'[[alfabbete latine]] sole successivamende, pe trascrivere le parole de origgene greche.

== Grammateche ==




'U greche, cumme le otre [[lènghe indoeuropèe]], jè 'na lènghe flessive. Jè andiche assaje assaje jndr'à 'u stipamende de le forme de l'indoeuropèe.

'A flessione nominale tène:
* cinghe [[Case, lenguisteche|case]]: [[nominative]], [[genitive]], [[dative]], [[accusative]] e [[vocative]],
* ttre [[Genere, lenguisteche|genere]]: maschile, femminile e neutre,
* ttre [[Numere, lenguisteche|numere]]: [[singolare]], [[Duale, lenguisteche|duale]] e [[plurale]].

'A flessione verbale tène:
* ttre [[Crestiane, lenguisteche|crestiane]]: prime, seconde e terze
* ttre [[Numere, lenguisteche|numere]]: singolare, duale e plurale.
* sei [[Mode, lenguisteche|mode]]: [[indicative]], [[imberative]], [[congiundive]], [[ottative]], [['Nfinite, mode|'nfinite]] e [[participie]]
** pò prevede 'a formazione de certe *aggettive verbale*.
* sette [[Tiembe, lenguisteche|timbe]]: [[tiembe presende]], [['Mberfette indicative|'mberfette]], [[aoriste]], [[future]], [[perfette]], [[Trapassate prosseme|cchiùccheperfette]], [[future perfette]]
* ttre [[diatese]]: [[Diatese attive|attive]], [[Diatese medie|medie]] e [[Diatese passive|passive]],

== Sisteme de scretture ==


L'alfabbete greche jè formate da 24 lettere:



'A screttura greche andiche non g'è quedde ca s'ause osce a die pe repurtà le teste grece. 'A differenze 'mbrà le lettere maiuscole e minuscole, pe esembie, non ge se pò fà resalìe a prime d'u Medioeve, invece 'u sisteme de accendazzione comblete resale a 'u XI sechele. Accussì 'a lettera nostre "S" ere 'a "Σ" e, da l'età alessandrine, "⊂" (l'accussì ditte *sigma lunate*):  'u sigma finale, "ς", resale 'nfatte a 'u Medioeve. Pure 'a pundeggiature jè 'na 'ndroduzione moderne. Accussì [[Barry P. Powell]] arrecorde: «Jndr'à le cchiù andiche attestaziune de scretture greche, da le quale putime recostruì sus 'a scorte de le picche iscriziune cambate 'nzigne a nuje, non ge stè nisciuna distinzione grafeche 'mbrà *omicron* (= *o* breve) e *omega* (= *o* luènghe), o 'mbrà *epsilon* (*e* breve) e *eta* (*e* longhe) e le consonande doppie avènene scritte cumme chidde semblice. Le parole non g'avènene separate le une cu l'otre, sò assende signe diacritice cumme l'accende [...]». Jndr'à le testimonianze cchiù andiche, 'a scretture ere de tipe "bustrofediche" (segue 'u movimende d'u vuje) cieè apprime da destre a sinistre pe resultà da sinistre a destre a 'u righe cchiù sotte. 'A letture rappresendave allore 'nu flusse condinue de suène e avenève allore decodificate ausanne le recchie e non cu l'uecchie cumme pe le moderne..

== Note ==
<references/>

== Bibbliografije ==
*[[Dino Pieraccioni]], *Morfologia storica della lingua greca*, D'Anna, Messina-Firenze 1975; *Grammatica Greca*, Firenze, 1976.
* Carmelo Restifo, * Nuovo Corso di Greco. vol.1 Grammatica*, Firenze, Le Monnier 2001
*Jangele Cardinale, *I Greci e noi*, Ferraro, Napule 1990.
*Pierangele Agazzi, Massime Vilardo, *Ἑλληνιστί - Grammatica della lingua greca*, Zanichelli
*Eric G. Jay, *Grammatica greca del Nuovo Testamento*, http://www.clcitaly.com/live/articolo/index.php?query=010938
* Carle Campanini, Paole Scaglietti, *Greco, terza edizione vol.Grammatica Descrittiva'', Sansoni per la Scuola

## 'Ndruche pure
*Lènga greche
*Koinè
*Greche bizzandine
*Lènga omeriche
*Grammateche d'u greche andiche
*Dialette grice
*Elenghe de le lènghe cchiù andiche pe prime attestazione scritte

## Otre pruggette

## Collegaminde fore a Uicchipèdie
*https://web.archive.org/web/20091129083809/http://www.poesialatina.it/Greek/Index.htm sito italiano con un tutorial piuttosto vivace di greco antico
*http://socrates.berkeley.edu/~ancgreek/ sito inglese molto dettagliato per apprendere il greco antico
*https://web.archive.org/web/20120509173919/https://perswww.kuleuven.be/~u0013314/greekg/alphabet.htm elenco di siti utili per l'approfondimento della lingua
*http://www.perseus.tufts.edu/hopper/ granne raccolte de teste jndr'à lènghe origginale e traduzione 'nglese
*http://www.grecoantico.com/ dizzionarie online de greche andiche-tagliàne e a smerse
* LA GRAMMATICA E LA SUA UTILITÀ SECONDO GLI ANTICHI, articolo di Giovanni Costa sul sito STORIA E SOCIETÀ di Enrico Pantalone